Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10251

f) a repülőgép a levegőben van és a föld (párna) hatás elhanyagolható. 2.3.2 A legalacsonyabb ellenőrzött repülési sebesség az a sebesség, amelynél a repülőgép bármely hajtóművének leállítása esetén lehetséges a repülőgép irányíthatóságának helyreállítása olyan körülmények között, amikor annak egy hajtóműve továbbra sem működik továbbá ennél a sebességnél legyezőmozgás vagy 5 fokot meghaladó bedöntés nélkül lehetséges a repülőgép egyenes vonalú repülésének fenntartása. 2.3.3 A hajtómű leállításának időpontjától a repülőgép irányíthatóságának helyreállításáig a magasságvesztés megakadályozása nem igényel különleges szakmai jártasságot és tapasztalatot, figyelmet vagy fizikai erőt a repülőgépvezetőtől, csak amennyit a teljesítmény csökkenés vagy 20 fokosnál nagyobb irányváltozás igényel továbbá a repülőgép nem került veszélyes repülési helyzetbe sem. 2.3.4 A tapasztalatok bizonyították, hogy a repülőgép irányíthatóságának helyreállítása után és a megfelelő kitrimmelés előtt a repülőgép állandó, egyenes vonalú repülési helyzetben történő megtartásához ezen a sebességen nem szükséges az oldalkormányok 800 N-nál nagyobb erővel történő működtetése és nem szükséges a többi működő hajtómű teljesítményének csökkentése sem. 2.4 Kritikus pont 2.4.1 A kritikus pont az a kiválasztott pont, amelyen a feltételezés szerint a gyorsításból történő megállási távolság és a felszállási útvonal meghatározása céljából figyelembe vett kritikus hajtómű meghibásodás bekövetkezik. A repülőgépvezető számára a kritikus pont elérésének megállapítására egyértelmű és megbízható módszer álljon rendelkezésre. 2.4.2 Ha a kritikus pont úgy helyezkedik el, hogy az ott tapasztalható repülési sebesség a biztonságos felszálló sebességnél alacsonyabb, a repülőgép a tapasztalatok szerint a kritikus hajtómű meghibásodás minden esetében megfelelő módon irányítható és a felszállás az általános repülésvégrehajtási eljárásokkal és repüléstechnikával a többi hajtómű teljesítményének csökkenése nélkül biztonságosan folytatható, még akkor is, ha az a kritikus pontnak megfelelő legalacsonyabb sebességnél következik be. 2.5 Szükséges gyorsításból történő megállási távolság 2.5.1 A szükséges gyorsításból történő megállási távolság az az úthossz, amely az álló-helyzetből történő indulástól a kritikus pont eléréséig, továbbá feltételezve, hogy a kritikus hajtómű meghibásodás hirtelen ezen a ponton következik be, a szárazföldi repülőgép megállításához vagy a vízi repülőgép körülbelül 6 km/h (3 csomó) sebességre történő lelassításához szükséges. 2.5.2 A távolság meghatározása alkalmával a futómű fékek mellett vagy helyett más megbízható eszköz illetve módszer alkalmazása is figyelembe vehető, feltéve, hogy ezek működése megbízható és alkalmazásuk módja olyan, hogy általános üzemeltetési körülmények esetén hasonló eredmények várhatók továbbá használatuk során a repülőgép irányítása nem igényel különleges jártasságot. 2.5.3 A futómű ezen távolság megtétele alatt kibocsátott helyzetben van. 2007/70/II. szám 2.6 Felszállási útvonal 2.6.1 Általános rész 2.6.1.1 A felszállási útvonalat azaz repülési pályát a 2.6.2 pont alapján szakaszos vagy a 2.6.3 pont alapján folyamatos módszerrel vagy ezek kombinációjával határozzák meg. 2.6.1.2 A 2.6.2.1 c) 1) és 2.6.3.1 c) pontok előírásainak módosítása megengedhető akkor, ha a felszállási repülési pályát bólintás vezérlő automata használata befolyásolja, feltéve hogy a teljesítményszint biztonságát a 2.6 pont szerint gyakorlatban bizonyítják. 2.6.2 Szakaszos módszer 2.6.2.1 A felszállási útvonal kijelölése céljából a következő szakaszokat határozzák meg:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes